عدالت و اینکیشاف پارتیسی‌نین سؤزچوسو عمر چلیک آوروپا اردوسو ایله علاقه‌لی موباحیثه لرین جدی پارچالانمایا سبب اولاجاغینی دئییب.
عمر چلیک پارتیسی‌نین مرکزی قرارگاهیندا کئچیردیگی مطبوعات کنفرانسیندا بیلدیریب کی، آوروپادا سون گون‌لرده سسلن‌دیریلن "آوروپا اردوسو" ایله علاقه‌لی موباحیثه‌لر جدی پارچالانمایا سبب اولار. بئش ایل، اوچ ایل اول دوشونوله بیلمه‌یه‌جک بیر شی‌دیر. آچیق شکیلده ترانس آتلانتیک اتفاقدا بیر داغیلما اورتایا چیخدیغینی گؤستریر.
آوروپانین تهلوکه سیزلیگینده تورکیه‌نین داشیدیغی اهمیته ایشاره ائدن چلیک "ایستر ناتو، ایستر آوروپا اردوسو اولسون بالکان‌لارین تهلوکه‌سیزلیگی، اورتا دوغو بؤلگه‌سی، قافقاز بؤلگه‌سی بیرلیکده دوشونولدوگو زامان آوروپانین تهلوکه‌سیزلیگی‌نین تورکیه اولما‌دان تامین ائدیلمه‌سی غیری-مومکون‌دور. تورکیه‌نین داخیل اولمادیغی بیر تهلوکه‌سیزلیک آنلاییشی‌نین حیاتا کئچمه‌سی غیری-مومکون‌دور" دئیه بیلدیریب.
